|

ՀԱՅ | ENG

ՄԵՐ ՄԱՍԻՆ | ՀԵՏԱԴԱՐԶ ԿԱՊ

Գլխավոր

ՔԱՂԱՔ

ՔԱՂԱՔԱԿԱՆ

ՄԱՐԶԵՐ

ՄՇԱԿՈՒՅԹ

ԺԱՄԱՆՑ

ՄԱՐԶԱԿԱՆ

ԿՐԹՈՒԹՅՈՒՆ

ՄԻՋԱԶԳԱՅԻՆ

8 Նոյեմբեր, Երկուշաբթի | 22:58

Հարցազրույց

Վերլուծություն

Պատկերասրահ

ՔԱՂԱՔ

Աստղագիտության զարգացումը նաեւ Հայաստանից է կախված

Տեղադրվել է 05-10-2010

«Աստղագիտությունը էկզոտիկ գիտություն է»,- ասում է երիտասարդ աստղագետների միջազգային կազմկոմիտեի նախագահ Արեգ Միքայելյանը:

Բոլորովին վերջերս Հայաստանում կայացավ աստղագետների միջազգային 32-րդ դպրոցը: Դպրոցն այս անգամ տարբեր երկրներից ժամանած աստղագետների հավաք էր, որը տեւեց 3 շաբաթ:

Պարզվում է` այս հավաքն առաջինն էր ոչ միայն Հայաստանի պատմության մեջ, այլեւ ԽՍՀՄ-ի եւ ոչ մի հանրապետությունում այդպիսի դպրոց չի կայացել:

Սեպտեմբերի 12-ից մինչեւ հոկտեմբերի 2-ը տեւած Միջազգային աստղագիտական միության (ՄԱՄ) դպրոցի շրջանակներում Հայաստան էին ժամանել 19 երկրների (Գերմանիա, Իսպանիա, Չեխիա, Ռուսաստան, Ալբանիա, Հնդկաստան, Հունաստան, Թուրքիա եւ այլն) ներկայացուցիչներ եւ ուսանողներ, իսկ դասախոսները Բելգիայից էին եւ ԱՄՆ-ից:

«Սա թե՛ մեր այստեղի ուսանողների համար միջազգային ճանաչում ունեցող մասնագետների հետ շփվելու, թե՛ դրսից ժամանած հյուրերի համար մեր այստեղի իրավիճակին, աստղագիտության ոլորտում ձեռքբերումներին եւ երկրին ծանոթանալու մի աննախադեպ հնարավորություն էր»,- նշում է Արեգ Միքայելյանը:

Ծրագրի շրջանակներում Հայաստանում էր նաեւ ՄԱՄ-ի ներկայիս նախագահ Ռոբերտ Ուիլյամսը:

Հայաստանը աստղագիտության ոլորտում զարգացած երկրների լավագույն 20-յակում է: Ինչպես նշում է Արեգ Միքայելյանը, սա իրականում շատ ավելի լավ ցուցանիշ է, քան կարող է թվալ առաջին հայացքից:

Իսկ մեր գլխավոր խաղաքարտը նա համարում է նախկինում ունեցած աստղագիտական լավ դպրոցն ու մինչ օրս հասած ավանդույթները.

«Մենք պիտի պահենք եւ զարգացնենք այն, ինչ ունենք. միայն այդ պարագայում կարող ենք նորանոր հորիզոններ բացահայտել»:

Երեք շաբաթվա ընթացքում ուսանողները ոչ միայն պարզապես դասախոսություններ են լսել, այլեւ մասնակցել բազմաթիվ գործնական պարապմունքների, գիտաժողովների, համաժողովների եւ քննարկումների:

Երիտասարդ աստղագետների միջազգային կազմկոմիտեի նախագահը նշում է, որ նախապես ընդունվել են 117 դիմումներ, որոնցից ընտրվել են 32-ը, եւ ուսանողները հրավիրվել են Հայաստան:

«Բավականին դժվար ընտրություն էր դա, սակայն մենք իսկապես կարողացանք ընտրել ամենապատրաստված ու այս ոլորտով հետաքրքրված ուսանողներին: Նրանք եկան, միացան մեր հայ ուսանողներին ու մասնակցեցին դպրոցին: Համոզված եմ, որ Հայաստանից նրանք լավագույն հիշողություններն ու տպավորությունները կտանեն»,- ասում է Արեգ Միքայելյանը:

ՄԱՄ-ի ներկայացուցիչները հեռանալուց առաջ նշել են, որ մեր տարածաշրջանում աստղագիտությունը զարգացնող ամենահավանական երկիրը հենց Հայաստանն են համարում:

Եւ արդեն շրջանառվում են խոսակցություններն այն մասին, որ սա Միջազգային աստղագիտական միության առաջին, բայց ոչ վերջին դպրոցն էր Հայաստանում:

Չի բացառվում, որ 2014 թ-ին եւս ՄԱՄ դպրոցն այստեղ կանցկացվի:

Լիլիթ Գրիգորյան

|

Վերջին Լուրեր

Ճանաչում են երիտասարդները

08-11-2010

Աստվածաբանները «ձեռնոց են նետում»

08-11-2010

«Ավարտը մոտ է»

08-11-2010

Մի՛ դատիր շապիկից

07-11-2010

Վառվեց, մոխրացավ

06-11-2010

Այլ լուրեր

Իրադարձություն

Վառվեց, մոխրացավ

06-11-2010

Կոմպոզիտորը` թանգարանային նմո՞ւշ

05-11-2010

«Հատիսը» 2-րդ անգամ է պարտվում

05-11-2010

Հարցազրույց | Վերլուծություն | Պատկերասրահ
Գլխավոր | ՔԱՂԱՔ | ՔԱՂԱՔԱԿԱՆ | ՄԱՐԶԵՐ | ՄՇԱԿՈՒՅԹ | ԺԱՄԱՆՑ | ՄԱՐԶԱԿԱՆ | ԿՐԹՈՒԹՅՈՒՆ | ՄԻՋԱԶԳԱՅԻՆ

© ERITASARD, 2010. All Rights Reserved

«Երիտասարդական միջոցառումների կազմակերպման կենտրոն» ՊՈԱԿ
«Երիտասարդ» օն-լայն պարբերական
Սարյան 22, Երեւան, 0002, ՀՀ
Հեռախոս/Ֆաքս` (+374 10) 555 240, Էլ. փոստ [email-masked]